[宋]
沉魄浮魂不可招,遗编一读想风标。
何妨举世嫌迂阔,故有斯人慰寂寥。
[元]
天阔秋高初夜长。浮尘消尽雾苍茫。澄澄孤月转危墙。金井有声惟坠露,玉阶无色乍疑霜。不闻人语只吟*。
[宋]
千载士推无此拟,一编吾喜窃窥观。
苟非此道知音少,安有兹人得志难。
[宋]
吾友陈无己,文会班生庐。
是时与林侯,有若同队鱼。
[宋]
畿邑三年令,先声百里春。
公朝勤恤隐,吾道足亲民。
得友宁论少,登门不愧迟。
交游今有几,襟袍独相期。
[宋]
完廪损阶未可知,孟轲深信亦远疑。
岳翁方助为天子,女婿如何弟杀之。
[明]
十日追随意未倾,一朝言别若为情。
只怜对酒成高会,无那挑灯是送行。
撩乱乡愁一夕生,烛残酒醒奈深更。
隔船安稳归人梦,前路迢遥去客情。
频年不到此花中,喜见花枝压路通。
近坐繁香如殢酒,当杯落瓣尚禁风。
[宋]
禽兽纵横鬼魅多,人间岐路总差讹。
当时缄口终无语,天理民彝竟若何。
食色虽然人固有,原於形气所由根。
苟徒即此名为性,太极之真已弗存。
利名物外奚必用,至贵无亏备自身。
舍已从人徒取贱,到头还自丧其真。
[宋]
去梁无故又辞齐,弟子纷纷益不知。
天下未平虽我事,己身已枉更何为。
去梁无故又辞齐,弟子纷纷益不知。
天下未平虽我事,己身已枉更何为。
[宋]
如何年稍长,汲汲子思师。
知是为儿日,三迁感母慈。
吾初读七篇,未领跃如义。
晚而窥大易,稍解寂然意。